khistorydata/jeongjo-sjw-relations huggingface dataset:
정조 20년
以京畿監司金文淳啓本英陵令李柱溟齋所宰牛村女拘縛委折窮刑究覈馳啓事判付內啓下義禁府爲旀初供再招多有牴牾雖不可以此取信論其所犯特不過五十步與百步而與李周奭所犯亦有輕重之別兺除良非置伊囚囚亦暫時則當此園幸在今夜之時有難更爲開坐訊推爲先遠惡島勿限年定配判堂以守宮大將今方入來先擧行後草記爲良如敎
정조 20년
備邊司薦望柳師模爲濟州牧使
정조 20년
金祖淳以漢城府言啓曰濟州三邑乙卯年民數今始上來依例入錄之意敢啓傳曰知道
정조 20년
趙鎭寬以奉常寺都提調提調意啓曰東籍親耕田所種九穀先農祭後卽爲起墾付種之意敢啓傳曰知道
정조 20년
李肇源以備邊司言啓曰以忠淸監司李鼎運啓本道內新昌等十二邑驛公賑初巡飢口穀物數爻馳啓事傳曰湖西民事不能弛心且其穀簿尤不成樣賑民姑舍是還民之排分其勢誠難昨年以此欲爲別劃錢貨或移轉穀物而未果矣今年民食之倍艱於昨年可以知之京納錢六萬兩特給該道付之道臣作穀添還後待收糴別爲狀聞事分付京納給代令廟堂從便區劃論理草記事命下矣今此湖西道臣設賑之狀卽是初次姑無穀物請得之語而特軫該道荐歉接濟苟艱之狀乃有此六萬錢許劃作穀之命凡在京外有司之列者孰敢不竭誠奉行乎該道京納錢中六萬兩作穀之數令道臣以某司某營停納者爲幾許某邑某鎭添餉者爲幾許一一分排條列成冊狀聞後給代一款令均廳擧行恐合事宜而近年以來軫恤蕩減之政無歲無之民隱所關輒許蠲除故京司給代盡歸均廳而均廳所儲亦將有告匱之患其爲悶念殆有甚於諸道元還之不數今番給代之數分付該廳嶺南米五千石牟一萬五千石湖米五千石牟一萬五千石以某樣穀中區劃請得以爲從後充補之地事竝以分付何如傳曰允
정조 20년
李益運以扈衛廳留都大臣意啓曰明日大駕擧動後都城各門初昏時閉門啓東時開門事及權閉都城門還宮日量宜預開觀光士民弛禁事已自兵曹啓下矣城門旣已早閉晩開則巡邏亦當早發而晩罷待南山擧烽火發巡趁開東時撤還此意令漢城府知委各部使閭巷人俾各知悉亦爲分付於留都營門及左右捕廳及左右巡廳何如傳曰允
정조 20년
李肇源以扈衛廳留都大臣行判敦寧府事金履素意啓曰臣承命留都一依兵曹啓下事目率領扈衛軍官軍士謹依信箭下敎聚軍後仍爲結陣扈衛而軍官則分兩番擧行之意敢啓傳曰知道
정조 20년
李肇源以義禁府言啓曰時囚罪金直休原情公事判付內考律且考功議勘放草記事命下矣金直休傳旨內房嬖之納賂倉還虛留稅米之作錢昨年災結五十六結零之私用今春賑穀七十六石零之加報民怨大興拿問嚴勘罪取考律文則大典通編倉庫條有曰還上虛錄守令徒三年定配又五年禁錮備荒條有曰守令之稱以補賑虛張數爻者以報上不實律論杖八十徒二年收稅條有曰守令之濫報災結而私用者勿限年禁錮本律外施行大明律受贓條有曰凡有司官吏非奉上司明文因公擅自科斂所屬財物者計贓以枉法論枉法贓五十五貫杖一百流三千里名例有曰二罪以上俱發以重者論大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣金直休從重論杖一百收贖告身盡行追奪勿限年禁錮流三千里定而其七代祖南重光國原從功臣云功減一等杖一百收贖告身盡行追奪勿限年禁錮忠淸道永同縣會同驛徒三年定配而以傳旨內辭意具罪目依例發遣府羅將押送配所何如傳曰允
정조 20년
李肇源以義禁府言啓曰時囚罪人韓聖養原情公事判付內繡啓論列許多條件旣如彼而渠供云云亦多不能發明何必更招區別功議考律重勘事命下矣韓聖養傳旨內政多鄙瑣弊生百端房嬖大開賂門奴屬分設屠市官需米之先爲執錢安興米之那移取用校生之納錢爲一百五十餘兩還穀之仍分爲四百十五石零今春捧還尤極紊亂租代捧太每石加捧爲三斗換租作米爲六十石各穀捧上之加於分給本數者爲九十五石零其他斗斛之濫量錢還之減給貴糶別分之至及他境者或任吏奸或循顔私拿問嚴勘罪取考律文則大典通編禁制條有牛馬屠殺者杖一百士夫則坐其家長大明律那移出納條有曰凡各衙門收支錢兩等物監臨至守不正守正支那移出納還充官用者計贓準監守自盜論罪止杖一百流三千里大典通編倉庫條有曰還上反作守令徒三年定配又五年禁錮大明律制書有違條有曰凡奉制書有所施行而違者杖一百明例有曰二罪以上俱發以重者論大典通編推斷條有曰犯私罪杖一百以上之罪決杖告身盡行追奪雜令條有曰王府決杖者代以金贖矣韓聖養從重論杖一百收贖告身盡行追奪流三千里定配而其十三代祖尙敬開國功臣云功減一等杖一百收贖告身盡行追奪黃海道遂安郡位羅驛徒三年定配而以判付及傳旨內辭意具罪目依例發遣府書吏押送配所何如傳曰允
정조 20년
李肇源以義禁府言啓曰時囚罪人趙義鎭原情公事判付內考律且減功議勘放草記事命下矣趙義鎭傳旨內朝廷刑政當觀大體藉使手勢十分分明器仗十分的實痕損十分狼藉詞證十分詳備旣不能平問成案準式完決則一言而蔽之曰此未具之獄也獄之已具者猶且服念況此獄之未具有如彼乎不須更問以未具之獄付之道臣卽爲的決無論搗與棍之竝施與否用棍一款尤爲昭然不止於一人而亦非專出於被告者自明之計爲査官者隱然以題外之說取招於不當問之時有若分疏前官者然紀綱所在萬萬駭然日前判付只以李彦植禁錮爲敎初無法外用棍査問之命則渠安敢以不干於殺死肯綮之事提及於入啓査案乎拿處取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣趙義鎭杖一百收贖告身盡行追奪而其七代祖堪昭武原從功臣云功減一等杖九十收贖奪告身四等放送何如傳曰允
정조 20년
丙辰正月十九日辰時上御誠正閣諸承旨持公事入侍時行都承旨趙鎭寬行左承旨林濟遠行右承旨李益運左副承旨申耆右副承旨李肇源同副承旨金祖淳假注書具得魯金履永記注官金良倜記事官吳泰曾檢校待敎徐有榘以次進伏訖上曰無公事房先退耆祖淳鎭寬益運濟遠先退肇源讀奏京畿監司金文淳啓本罪人李敬心放送事慶尙監司李泰永啓本罪人鄭以能遭父喪依法典給暇事上命書判付訖仍命退諸臣以次退出
정조 20년
行都承旨趙鎭寬隨駕宿行左承旨林濟遠隨駕宿行右承旨李益運隨駕直假承旨李儒敬隨駕宿左副承旨申耆守宮直假承旨蔡弘遠隨駕宿右副承旨李肇源隨駕宿同副承旨金祖淳隨駕直假承旨李庚運守宮直注書趙台榮隨駕宿一員未差假注書金履永隨駕直事變假注書鄭敬翰守宮直
정조 20년
大駕詣始興入縣衙後內閣政院玉堂藥房朝廷二品以上六曹堂上大司諫口傳問安答曰知道王大妃殿惠慶宮遣承旨朝夕問安答曰知道
정조 20년
大駕詣水原入行宮後內閣政院玉堂藥房朝廷二品以上六曹大司諫口傳問安答曰知道
정조 20년
傳于金祖淳曰本府留守入侍
정조 20년
李益運以兵曹言啓曰明日園所展謁時隨駕軍兵臨時稟旨擧行事節目啓下矣以何營馬步軍幾番幾哨待信箭侍衛乎敢稟傳曰壯勇外使率內營京鄕軍各一哨御營鄕軍一哨入防軍三哨爲先廂御將率禁軍三十人善騎隊一哨訓局馬兵一哨外營親軍衛別軍官二百人爲後廂壯勇大將率內外營馬步軍禁軍御營軍及壯勇衛駕前駕後都領留營壯勇衛四十人駕前駕後各二十人隨駕可也
정조 20년
李益運以兵曹言啓曰華城四大門南北甕城門及南暗門鎖鑰開金限回鑾間依都城門放鑰例自臣曹擧行之意敢啓傳曰知道
정조 20년
丙辰正月二十日卯時上詣顯隆園擧動入侍時行都承旨趙鎭寬行左承旨林濟遠行右承旨李益運右副承旨李肇源同副承旨金祖淳記事官趙台榮假注書金履永記注官金良倜記事官吳泰曾一提學沈煥之原任直提學徐龍輔直提學李晩秀原任直閣尹行恁南公轍直閣李始源檢校待敎徐有榘以次隨駕上具軍服乘轎出萬八門保定門由建陽門進善門出敦化門通禮跪啓請進發出崇禮門外宣傳官跪啓稟開金大吹打上曰知道仍降轎乘馬前詣至舟橋宣傳官跪啓稟乘船砲御駕乘舟橋宣傳官跪啓稟行船砲開金大吹打各營皆放砲擧火吹打以應之至始興文星洞前路路傍植雙小槐累石而臺之上下馬盤桓良久敎侍臣曰此予昨年陪慈宮少憩處也至始興縣天尙未明上御行宮進水剌少頃軍令三吹上乘馬通禮跪啓請進發過果川南上面村里又有累土爲臺者上下馬御臺上命招村中父老敎曰築臺者誰對曰昨年停鑾之所故田父築而識之矣上曰汝等或有弊瘼一一陳之可也對曰別無可以仰陳者矣上命益運招問京畿營吏此村及沿路築臺處居民中如有舊還未納者數爻多寡詳細錄入可也至安陽站歷臨撥所敎曰計程遠近此足爲晝停所矣龍輔曰村店不過十餘戶從官無以容接稍待完聚似可容議矣仍命召撥將敎曰此處閭里漸有成就之望乎對曰自來輦路人戶漸滋矣至眞木亭左議政蔡濟恭迎謁路傍上命益運勞問至交龜所臨御亭上上曰右相入侍賤臣承命出與右議政尹蓍東偕入進伏上勞問蓍東曰侵曉勞動聖體若何上曰別無所損矣上曰前進心忙不可以止也遂進次水原新邑日未昃矣上御行宮留守楹內軍禮見營門將官楹外軍禮見堂上將官中階行禮堂下將官階下行禮領軍哨官隨駕將官皆參現上曰壯勇擧行太忽不可以水原人一向寬恕擧行哨官決棍三度命榻敎曰右議政與園幸定例堂上入侍賤臣承命與右議政尹蓍東廣州留守徐有鄰水原留守趙心泰副司直尹行恁偕入進伏上曰畿營園幸貿租耗條每石以一兩五錢定價云而較諸詳定之價增價爲三錢蓋聞畿內穀價比他稍貴故一兩五錢初非濫重而朝廷事當以詳定爲重是豈朝廷本意旣聞之後豈可仍置將爲減給其三錢在朝家所失顧何足惜蓍東曰穀價之定以一兩五錢在畿內少無偏重之慮而聖敎及此非但臣等之欽仰將爲吏民之大惠矣第此穀專爲園幸時用下則此而減價彼將不贍不可無從他區處之道矣上曰日前爲湖西諸邑還穀之不阜自道內取京上納六萬兩使之作穀添還而其所收之耗姑無定劃處有司堂上相議區處爲可蓍東曰謹當退與諸堂爛加相議草記稟處矣上曰依此爲之可也上曰凡於園幸時不煩經費是予苦心從官盤纏每自戶惠廳上下者恰爲二千餘百兩此亦宜有從他區劃之策卿等亦一體商確以爲稟處之地可也命書傳敎曰李儒敬蔡弘遠假承旨差下命書傳敎曰明日親祭時亞獻官卿欲求差云從便先詣事遣史官傳諭于左議政仍命權退諸臣以次退出
정조 20년
行都承旨趙鎭寬隨駕宿行左承旨林濟遠隨駕宿行右承旨李益運隨駕直假承旨李儒敬隨駕宿左副承旨申耆守宮直假承旨蔡弘遠隨駕宿右副承旨李肇源隨駕直同副承旨金祖淳隨駕宿假承旨金庚運守宮直注書趙台榮隨駕宿一員未差假注書金履永隨駕宿事變假注書鄭敬翰守宮直
정조 20년
大駕詣顯隆園入齋室後內閣政院玉堂藥房朝廷二品以上六曹堂上大司諫口傳問安答曰知道
정조 20년
大駕還詣水原入行宮後內閣政院玉堂藥房朝廷二品以上六曹堂上大司諫口傳問安答曰知道
정조 20년
傳于趙鎭寬曰侍衛百官揷羽
정조 20년
傳于金祖淳曰自園所洞口至崇禮門上言
정조 20년
李益運以壯勇外營言啓曰依下敎衛內衛外軍兵等處饒氣之意敢啓傳曰知道
정조 20년
顯隆園親祭敎是時亞獻官左議政蔡濟恭終獻官右議政尹蓍東贊禮禮曹判書具庠典祀官應敎李明淵園司令李根執禮副應敎李始源祝史令李根齋郞令韓弘裕贊者引儀崔慶鎭謁者引儀李繼祜贊引兼引儀鄭煥恭祭監監察李秉烈
정조 20년
丙辰正月二十一日卯時上詣顯隆園親祭後還詣水原府經宿入侍時行都承旨趙鎭寬行左承旨林濟遠行右承旨李益運假承旨李儒敬蔡弘遠左副承旨李肇源同副承旨金祖淳記事官趙台榮假注書金履永記注官金良倜記事官吳泰曾一提學沈煥之原任直提學徐龍輔直提學李晩秀原任直閣尹行恁南公轍直閣李始源檢校待敎徐有榘以次隨駕上具軍服乘馬出府衙駕到逌覲峴上敎曰火巢內種木事體雖重木根之蟠縈民塚終涉不忍塚傍所種一一拔去可也仍命植木差員張世紈見其形止後回奏進詣園所入齋室少頃改具翼善冠黲袍烏犀帶乘輿出齋室就板位行再拜禮陞自東階掩抑不能前玉涕已滿衫袖矣就位北向立行再拜禮詣神位前北向跪上香獻酌訖上俯伏叩地不覺失聲群臣皆雨泣皇皇不知何爲大臣及閣臣左右扶持泣乞以禮制情上曰予之至痛何時不然而適當此日予何忍爲情群臣不能挽亦不敢不挽如是良久上始就位行再拜禮訖亞獻官左議政蔡濟恭行亞獻禮終獻官右議政尹蓍東行終獻禮竝如儀訖上陟園上奉審玉涕隨逬不忍旋濟恭等强請上黽勉就小次濟恭等仰請還齋室上乃旋輿就齋室敎兵判李得臣曰雖云蒼黃中各司皁隷無數攔入於紅箭門內寧有如許法綱近仗軍士一竝決棍二十度命書駕前下敎曰紅箭門內雜人不禁兵曹判書李得臣爲先罷職入齋室少頃改具軍服乘馬將巡審火巢上敎曰山岡崎嶇步從似難人馬騈踏恐損樹木承旨閣臣之從者從不能從者往待城隍山前路可也弘遠肇源祖淳行恁泰曾履永從植木差員曺允植張世紈等亦從上陞自御井側歷龜巖過舊鄕校嶺至古西門招村民敎曰汝等皆舊邑內民也予意自別頒扇曆及帽命以白旗繞山重定火巢區界登洪範山見山下小庵側有數三人家頒扇曆老者加給以帽過方滀洞村又頒扇曆及帽於民人歷金唐巖水由村登鳳珠山水原留守趙心泰廣州留守徐有鄰京畿監司金文淳水原判官洪元燮果川縣監金履裕安山郡守趙重瞻振威縣令吳在斗始興縣令金思羲龍仁縣令丁遇泰陽城郡守鄭柱因下敎已先詣待令矣上命各邑守令進前敎曰此是園所案山也土皮之脫落而至於沙汰所見極爲悚悶予於今日躬自看審補築之役不可但已而役處步數旣過二千二百餘步今不必預限以年數亦不必預定其方略爾等各自分掌各盡其才期於林木蓊蔚土脈堅凝爲可予之所當爲者付之於汝等汝等體予意盡心爲之上自華城至此日已向暮而尙未進水剌諸臣迭請上曰弸中之氣橫亘不下故欲御而不得御矣仍詣城隍山小庵後始進水剌仍從城隍山後水鐵村前路命書傳敎曰園令韓弘裕李根陞敍京鄕守僕熟手守護軍等令該曹考例施賞本地方留守趙心泰內下豹皮一令地方官判官洪元燮內下筒介一部竝依例賜給親祭祭需進排監官問名帖加本府下吏從自願免賤上曰兵曹判書李得臣分揀牌招傳授命召出駕前下敎乘馬進發還詣水原行宮是日巡審局內外爲六十餘里還御行宮命書傳敎曰是年何年今日又何日拜園餘慕無處可伸親心爲心之道豈有過於懷保與字恤況一視之政兵民無間而今行見軍容入防步軍坐作進退之間熟無異於內營團鍊之兵益知貴精之明證而卄六哨爲十三哨汰者皆充保米軍賦煩役苦實所矜悶且係新增納米者乎此類分付守臣以錢代捧以爲式本府面里最久條舊還餉爲辛亥壬子兩年云而不過數千包如欲通同示意則惟於此一條闊狹亦令守臣勿徵右兩件猶屬外村兵民之弊而園底之民城內之戶拱護也保障也人和爲先此類當年還耗特爲除給名雖城外南里北里之新接民戶當在均施之中而厥數亦甚零星云給代於需用付之廟堂措處昨年奉慈駕來臨華城也路出始果廣三邑以晝停里數之稍間間進小膳不設行殿卽順慈心之軫民弊而駐駕之處民皆築臺以表之民情可感招問渠等未納之積逋幾許斗斗升升不足爲惠而尙有勝於默然看過道守臣依筵敎勿督事分付又命書傳敎曰今日召見聞之奉安閣衛將前牧使曺允彬卽昔年溫泉陪從之人而伊時陪從武臣中今存者只有渠與前水使李燁云而年皆過七十竝特加一資其外以陪從年過七十人令吏兵曹訪問草記仍命權退諸臣以次退出
정조 20년
行都承旨趙鎭寬隨駕宿行左承旨林濟遠隨駕宿行右承旨李益運隨駕直行承旨[假承旨]李儒敬隨駕宿左副承旨申耆守宮直假承旨蔡弘遠隨駕宿右副承旨李肇源隨駕直同副承旨金祖淳隨駕宿假承旨李庚運守宮直注書趙台榮隨駕宿一員未差假注書金履永隨駕直事變假注書鄭敬翰守宮直
정조 20년
內閣政院玉堂藥房朝廷二品以上六曹堂上大司諫口傳經宿問安答曰知道王大妃殿惠慶宮遣承旨朝夕問安答曰知道大駕詣東將臺試閱罷還詣行宮後內閣政玉堂藥房口傳問安答曰知道
정조 20년
吏曹口傳政事趙文彦爲穩城府使
정조 20년
李益運以壯勇外營言啓曰依下敎石渠廳使令李潤起朴慶孫朴一番金福錫孔士奉軍士李龍得姜順才李重彬金知喆等出付本營矣竝卽拘留之意敢啓傳曰知道
정조 20년
李益運以城役所言啓曰似下敎本所監董牌將工匠等處犒饋之意敢啓傳曰知道
정조 20년
丙辰正月二十二日午時上詣水原東將臺試閱入侍時行都承旨趙鎭寬行左承旨林濟遠行右承旨李益運假承旨李儒敬蔡弘遠右副承旨李肇源同副承旨金祖淳記事官趙台榮假注書金履永記注官金良倜記事官吳泰曾一提學沈煥之原任直提學徐龍輔二直提學李晩秀原任直閣尹行恁南公轍直閣李始源檢校待敎徐有榘以次隨駕上具軍服出御洛南軒上曰昨過安寧里見路傍有流民負百歲媼行丐者已命待令於新邑矣仍命負而入賜紬二疋錢二十兩肉十斤使之還于扶餘故土先自本府製給衣裳善饋糜肉可也仍命書傳敎曰輦路有一民人之負機其母匍匐傴僂者見其狀衣裳不能蔽體問其年爲近百已令付之本府判官造給衣袴仍令畿伯下送扶餘本土此意廟堂知悉行會該道期於奠土俾勿更或流離之他又命書傳敎曰回榜老人前虞候崇政崔尙厚加資則依例爲之而米三石木二疋例給亦令本府擧行又命書榻敎曰今日試射時試官壯勇營兼都提調壯勇外使內營把摠一員哨官二員爲之上降座乘馬詣將臺內營步軍五哨爲左列外營步軍五哨爲右列內外營馬軍橫列於札駐頭局大駕到轅門駐蹕札駐營迎接節次依例爲之上御將臺小開門後兵曹判書宣傳官先行參見內營敎鍊官等階下參現三班叩頭後陞壇陞旗內外營將領以次參現訖上命書傳敎曰左右相入侍事遣史官傳諭賤臣承命出傳與左議政蔡濟恭右議政尹蓍東偕入進伏訖濟恭等曰昨日悲疚勞動之餘聖體若何上曰別無所損矣昨日必欲遲暮而還故姑爲留連於城隍山下小庵後矣上曰命發放節次除之只行巡視發放直行左右方陣號令內營爲左方陣外營爲右方陣馬軍立於各其營子外層之間因招禁軍別將成鶴翼陣於臺下東邊更令內外營成合方陣成陣後因行開行待兵列之盡舒使之散回其信地駕前駕後壯勇衛及禁軍亦令發回因行行營武士試射訖仍命武士中第者與回榜老人唱名日暮後行走火號令走火訖降座乘馬還御行宮命書榻敎曰華城留守京畿監司廣州留守備局有司堂上入侍賤臣承命出與水原留守趙心泰廣州留守徐有鄰京畿監司金文淳戶曹判書李時秀偕入進伏訖上命書傳敎曰保障重地爲其蘇弊特命出鎭而觀於今日走火擧行益知其緩急可恃南漢別破陣待令之類令該守臣別爲施賞狀聞此後益加勸課事下諭于廣州留守又命書榻敎曰穩城府使李邦運令該曹口專遞付軍職其代亦以口傳擇差催促下送心泰曰本所監董之時在外任者纔承內移之命矣牌將中亦有方帶邊將者而若當國役曾有給由往來之例古今島僉使徐有春所斤僉使李彦植給由上送之意出擧條分付各該水使處何如上曰依爲之出擧條心泰曰斥堠烽燧自是關防緊要而本府處在漢南要衝行宮事體尤爲自別而以海以陸無日報警言念所重萬萬疎虞顧今城役此際告完樓譙已設把守則趁此時創置烽臺在所急務一城中東將臺主峯最占形便眺望通暢上設一烽以爲東接陸烽西應海烽之地則庶可以緩急有恃東邊陸烽則在於龍仁縣石城山四十里之地無慮相准而至若海烽則本府興天臺殆過百里難以直接中間便於瞭察處又設間烽然後海陸消息可以連梯而接應兩處新設間烽每臺以一將三卒磨揀科條已自臣營從便拮据容俟築臺擬卽擧行而烽臺創始事面不輕敢此仰達矣上曰依爲之添入於節目一體印出之意令定例堂上知悉可也出擧條心泰曰松政所關本自不輕而一切蕩然居常憂悶以本府境內言之如雙阜七面大津近處五面素稱宜松間多鬱密民不畏法率致童濯揆以法意誠極寒心臣意則自海邊限以三十里定爲宜松山分界立標申明科條嚴加禁斷則不出十年可責蒼鬱且私家丘木禁養之處雖爲其山主者俾不得冒禁擅斫然後法令可申實效可期以此意成節目擧行何如上曰依爲之若不別般嚴飭何以食效與定例堂上相議別成節目一體印置以爲後考之地可也出擧條心泰曰龍珠寺還上停退米條給代事已爲仰請蒙允而至於太條一百十五石本府無可當推移者此則往復畿營以附近邑所在准數給代以爲支放僧徒之地何如上曰依爲之出擧條上曰曺允植植本甚勤替行予勞甚可尙也敎曰今此城牒諸務庶幾就緖而民戶之凋殘依舊樣子是可悶也蓋廣州則四面都是石角雖欲屯田治農其道末由而至於玆土則大野數百里寧無治田裕食之道而民皆惰農遊手全無務本力穡之風何以則可以革民俗而保人和乎諸宰須皆深思熟講可也上敎文淳曰向來路傍近處居民舊還一竝蕩減其外或有弊瘼蠲除可也上曰遲遲臺旣爲駐蹕之所則石築刻品太老草稍加修治則似好而官文書亦以遲遲峴稱之可也仍命犒饋試閱軍兵命書傳敎曰華城東將臺試閱入軍門也節度之整嚴豈比於棘門㶚上不覺按轡緩驅尋常較閱猶施上駟之錫況於新立壁壘有足聳觀若此嘉乃之典寧或踰日壯勇外使趙心泰內廐馬一匹賜給內使金持默矍鑠是帥一巡二中內下豹皮一令賜給禿城山城中軍金㷞其勞甚鉅爲先熟馬一匹特爲賜給執操執事將校及走火擧行別破陣等令內外營施賞後草記心泰下四拜受錫馬持默自外而入四拜受豹皮訖仍命權退諸臣以次退出
정조 20년
行都承旨趙鎭寬隨駕宿行左承旨林濟遠隨駕直行右承旨李益運隨駕宿假承旨李儒敬隨駕宿左副承旨申耆守宮直假承旨蔡弘遠隨駕宿右副承旨李肇源隨駕直同副承旨金祖淳隨駕宿假承旨李庚運守宮直注書趙台榮隨駕宿一員未差假注書金履永隨駕直事變假注書鄭敬翰守宮直
정조 20년
內閣政院玉堂藥房朝廷二品以上六曹堂上大司諫口傳經宿問安答曰知道王大妃殿惠慶宮遣承旨朝夕問安答曰知道
정조 20년
傳于李益運曰壯勇外使入侍
정조 20년
傳于李益運曰壯勇兼都提調入侍
정조 20년
傳于李肇源曰本府判官入侍
정조 20년
吏曹口傳政事趙基仁爲莊陵參奉
정조 20년
兵曹口傳政事副護軍單李邦運副司正單李道彬
정조 20년
以廣州留守徐有鄰狀啓肆覲坪先詣軍兵等糧饌馬太粥草價磨鍊分給馳啓事判付內啓下壯勇外營爲旀雖以肆覲坪所在者先爲分給而以外帑庫所管錢穀追後會減亦以此意令兼都提擧知悉修正文書爲良如敎
정조 20년
李益運以壯勇營言啓曰因傳敎華城東將臺內外營試閱時本營擧行敎鍊官吳再榮金鰲福金鼎宅史廷爀各木一疋施賞之意敢啓傳曰知道
정조 20년
丙辰正月二十三日辰時上御行宮左議政入侍時假承旨蔡弘遠假注書金履永記注官金良倜記事官吳泰曾左議政蔡濟恭以次進伏訖濟恭曰聖體若何上曰一樣矣上曰欲去而心違天雨而止之予心如有得矣上命書傳敎曰零雨濛濛於星言夙駕之時遲遲我思倍覺躕躇仍留此處及晩向始興間更當下敎而還宮則今日當不爲此意令留都大臣知悉上曰卿聞予所云黃金四萬斤不問出入之說乎予之任用趙心泰比之於漢高之於陳平事雖有大小才雖有優劣而其信任不疑則庶或近之矣濟恭曰心泰亦是小國眼目當其始役之初以爲十萬兩足矣問二十萬兩之說而猶以爲大驚小怪今其費入不啻倍蓰矣上曰今年內城役可畢云矣濟恭曰心泰以爲五月內可畢役云而臣意則若以速了當爲主則恐有尖弱不完厚之慮矣上曰卿言似然矣濟恭曰役所牌將府吏以其勤勞今日擧蒙恩典以獨京吏四人無可以陳達者未免見漏矣蓋聞四人客地棲遑晝夜按簿而其中二人勿論巨細事務專委責成者今爲四年之久其所效勞奚啻爲牌將府吏而不入於施賞之列者在公欠一視之政在渠有向隅之歎矣事雖微細旣聞之後不可不一陳四人問名於都廳所施以帖加之典以酬其勞似好矣上曰帖加成給可也出擧條濟恭曰任厚常以本府築室儒生賜第殿試之日爲探花郞例付該司直長故無分館之事矣旋因朔書朦未書呈直長之職依法典見罷其後以堂后假官因入啓文字有誤處命芸閣施行旋卽分揀今則無論槐院與國子芸閣登第五年尙無歸屬處朝家合有一番區處故敢達矣上曰屬之槐院可也出擧條上曰先正趙光祖奉祀孫聞在是邑水原判官招訪率入可也賤臣承命出傳以令前出他還入告達上曰尹善道子孫之居邑村者水原判官悉數率入賤臣承命出傳與水原判官洪元燮率儒生尹持哲前典籍尹持範偕入進伏各奏姓名而退上曰予悶軍兵之多日露處今又滯留一日其令本府備饋飯飱而飯之精糲予欲視察飯成後一器進監可也仍命書傳敎曰幸行經宿時若雨下則留陣軍兵之許接營內自是古例今日微雨雖不至沾濕老帥諸軍之多日露處在所軫念訓局留陣分接於禁營北營前訓將則率所領軍入接於壯勇營朝房事分付留都大臣所領扈衛軍官權接於備邊司近處廊簷之底從便庇身之意留都大臣知悉又命書傳敎曰留陣軍兵多日露處之餘朝亦沾濕今夜饋粥後勞問狀聞事令留都大臣將臣知悉又命書傳敎曰昨春拜園時輦路所過之名賢祠墓綴文宣酹以示寓感志慶之意今聞先正故大司憲文正公趙光祖祠板在於本府之內行宮相望之地而數椽茅屋風雨不庇云噫以先正道學遭際聖朝當時契遇之隆實爲千載盛會予每閱遺書未嘗不三復嘆賞況今聖學日蕪士風漸渝安得如先正者與之共國咫尺駐驆倍增予感遣承旨卜日致祭祭文當親撰以下而聞其奉祀孫趙基仁故縣監思殷之子爲先正九代孫令該曹初仕口傳調用且聞祠板藏之壁間無以備儀受祭贖還鄭公之宅唐史稱美分付守臣買第一區俾奉香火又命書榻敎曰初仕如無見窠首仕參奉一人司正付祿待窠陞實其代趙基仁擬入仍命退諸臣以次退出
정조 20년
行都承旨趙鎭寬坐行左承旨林濟遠坐行右承旨李益運坐左副承旨李肇源坐直右副承旨李晉秀坐直同副承旨未差注書趙台榮仕一員未差假注書金履永仕直事變假注書鄭敬翰仕
정조 20년
內閣政院玉堂藥房朝廷二品以上六曹堂上大司諫口傳經宿問安答曰知道王大妃殿惠慶宮遣承旨朝問安答曰知道大駕詣始興入縣衙後內閣政院玉堂藥房朝庭二品以上六曹大司諫口傳問安答曰知道
정조 20년
林濟遠啓曰左議政蔡濟恭右議政尹蓍東爲承候來待矣傳曰入侍
정조 20년
李肇源啓曰問啓事命下矣問于執義李龜雲處則以爲臣以旅宦之人素無行具買飯於市市人以一鍮器二沙楪送饌至入於繡啓之中致有問啓之命惶恐震越不知所達云矣敢啓傳曰事勢似然分揀
정조 20년
傳于李肇源曰同副承旨許遞前望單子入之待下批牌招入直
정조 20년
承旨前望單子入之李晉秀落點
정조 20년
傳于李肇源曰戶禮換房
정조 20년
以京畿監司金文淳狀啓無腰牌掌標人等捉囚事傳于林濟遠曰嚴治放送事回諭
정조 20년
李肇源啓曰卽者敦寧府錄事來言行判敦寧府事金履素以爲今日崇禮門徑閉之擧有萬萬惶懍求死不得走伏金吾門外恭俟鈇鉞之誅云係是大臣去就敢啓傳曰留都事務大臣無不主管旣不提飭卽請慈旨又不以其罪請勘今日城外駐蹕之擧古有是否國綱所在勢難例批卿則罷職
정조 20년
李晉秀以兵曹言啓曰依下敎隨駕禁軍駕後禁軍武藝別監內吹兼內吹近仗軍士標下軍兵等處二十日二十一日夜療飢二十二日夜設粥以饋之意敢啓傳曰知道
정조 20년
李晉秀以壯勇營言啓曰依下敎本營隨駕將校軍兵及訓鍊都監付陣將校軍兵等處二十日二十一日夜竝爲饒氣之意敢啓傳曰知道
정조 20년
林濟遠以壯勇營言啓曰因傳敎今番園行時隨駕御營廳行軍執事敎鍊官金仁煥各色次知敎鍊官玉器儁朴景文李禧福任慶柔李春熙權有經韓昌爀金錫圭各木一疋自帑庫施賞之意敢啓傳曰知道
정조 20년
弘文館應敎李明淵校理宋翼孝副校理吳鼎源洪秀晩修撰尹益烈副修撰鄭來百等箚曰伏以臣等俄於陪扈回鑾之際伏見繖扇久住於路次方切訝惑繼伏聞城門牢閉前騎不通雖未知緣何致此而方夜法駕露處經時此實前所未有之事政院兵曹之擧行萬萬驚駭留都不飭之失亦甚慨然臣等謂當該承旨及騎堂竝命施以竄配之典斷不可已也取進止答曰省箚具悉故事大君往城外未還猶請留鑰傳爲美談況回鑾有命射隊出待而烽前已臨露梁則先驅必至城外傳語亦幾入來政院之不請慈旨兵曹之循例放鑰以致駕駐路次者移時此豈道理之所敢出乎兵曹節目中雖有標信信箭自行在所前期入送留門之語而豈可藉此發明乎守宮承旨騎堂竄配事依施守駕該房及兵房亦豈可無罪乎然該房則請送信箭於露梁駐蹕時門鑰之已下亦因此信箭而知之比之先廂大將終不枚報於行在猶有輕重之別大臣似當分等論罪姑不煩處分矣職在耳目之任目見無前之擧則初何齊進欲爲請對旋又不知在處隨駕兩司諸臣爲先從重推考止
정조 20년
丙辰正月二十四日卯時上自水原府還宮入侍時行都承旨趙鎭寬行左承旨林濟遠行右承旨李益運假承旨李儒敬蔡弘遠右副承旨李肇源同副承旨金祖淳記事官趙台榮假注書金履永記注官金良倜記事官吳泰曾一提學沈煥之原任直提學徐龍輔二直提學李晩秀原任直閣尹行恁南公轍直閣李始源檢校待敎徐有榘以次隨駕上具軍服乘馬出水原行宮宣傳官跪啓稟開金大吹打啓行上曰知道左議政蔡濟恭右議政尹蓍東駕前問候上曰雨留一日少慰予瞻依之思而殿宮之企待行又不敢緩古人所謂北望君臣隔南來母子同云者政予之今日懷思也命書傳敎曰昨日召見給第居接之諸家而前佐郞尹持範人固精詳合置法從而登第數十年沈屈如許正言有闕代除授牌招隨駕又命書傳敎曰隨駕三營門每年輪回而御營廳紀律最嚴明今番則竝與旌旗鮮好多日經宿靜肅無譁以至昨日炊飯而擧行詳密御營大將李漢豐內下豹皮一領賜給該營行軍執事敎鍊官及各色次知敎練官等令外帑庫木綿施賞又命書榻敎曰假承旨李儒敬蔡弘遠減下駕出長安門上曰今日入防軍試放時試官外使外營從事官別將及哨官二員爲之假承旨李儒敬進去檢飭試取入格人頒賞後修正榜目聯名狀啓出駕前下敎過大有坪至萬石渠上停鑾上曰昔我往矣載馳載驅今我來思行道遲遲有誰會予此心乎又敎曰灌漑之利亦已博矣當初鑿斯池也豈知當年之收已爲千餘石之多乎且水門之石角天成人力豈能致此哉此可見自天有相而至以空石山事言之無石之地生出無量堅石盡爲築城之需而石爲之空則山名空石默有前定不已奇乎進過如意垌眞木亭觀吉野次遲遲峴上御臺上命書御製竝序若曰卄一何日來省象設履玆濡露孺慕冞切還次華城關雨停蹕夷猶適願坐且明發歷住遲遲之臺行行路轉而陟岵之思耿然如結瞻望久之志感以律晨昏不盡慕此日又華城霡霡寢園雨徘徊齋殿情若爲三夜宿猶有七分成矯首遲遲路梧雲望裏生昔年溫幸時駕過本府而服色例用軍服伊時有影幀草本而色渝不敢移模近來園行服色之用軍服者亦此意而圖寫御眞藏于園所齋殿以寓瞻懷之思第三句及之又命濟遠撰成筵說一通輪示隨駕及留都百官若曰庚辰溫幸御軍服在於儀注模寫一本亦以其時服色而每以未及移模耿耿于中己酉以後園幸必用軍服蓋出於追述之意而年前模御眞一本一則以謁廟時法服奉安于閟宮望廟樓一則以軍服奉安于園所齋殿以寓一分瞻依之思今行値昔年誕日遲遲不發之際一雨又如會事更住一日事亦不偶然每年輦路御是臺徘徨增感玆成一律以志感第三句猶有七分成者卽實際語隨駕官留都百官一體賡進而只押城字餘三句隨意拈進進次肆覲坪行宮少憩卽發至安陽站撥所上敎閣臣等曰各自占便無一人近前者寧有如許道理一竝逐出班行外摠戎使命納密符旋命分揀進次始興縣進水剌日已夕矣兵曹判書李得臣進軍令時刻宣傳官跪啓稟開金大吹打上曰知道上乘馬出進發進次龍驤鳳翥亭上曰作門何等嚴重而承旨閣臣之攔入者無數兵判及郞廳皆莫之禁法綱所在萬萬駭然兵判李得臣禁喧郞廳李翊模拿入拿入訖上下問其由得臣曰阻搪排入之際自致喧譁矣翊模曰臣則落後未及至矣上曰不能禁不及來均是罪也命書榻敎曰兵曹判書李得臣越捧一等禁喧郞廳李翊模爲先削職仍命拿出又命書榻敎曰攔入之承史閣臣一竝拿處上曰獨一提學沈煥之病矣分揀隨駕益運請送留門標信上曰此行非同光武復安有郅惲乎宣傳官復啓稟三吹上曰知道上乘馬出大門宣傳官跪啓稟乘船砲行船砲開金大吹打竝如出宮儀渡涉進發至崇禮門外門已閉矣上曰寧有如許變怪事乎先廂大將苟能急周旋雖無標信其間豈不能往復留門乎益運請徐龍輔推考上曰是豈請推而止者乎上曰承旨閣臣分揀入侍仍命書傳敎曰比之門鑰擧行猶屬細事竝分揀賤臣承命出傳煥之等進前煥之曰今日大駕還宮已有下敎留都諸臣皆當知之矣城門下鑰之時守宮承旨及兵曹堂上相議以留門之意馳啓于行在所乃稟慈旨留門以待大駕之還事理固然今者守宮之臣不知行在所軍令徑下城門之鑰以致大駕回到城外駐蹕移時城門不開夜漏向深國體所關誠極寒心大臣與三司之臣旣知此時事狀則似有當該諸臣論勘之擧而臣亦待罪經筵矣豈敢緘默一言乎政院守宮承旨及兵曹守宮堂上爲先施以罷職之典何如上曰依爲之出擧條停蹕半餉餘門始開矣宣傳官跪啓請鳴金吹打止上曰知道入崇禮門到敦寧府前路命益運軍兵解嚴宣傳官持標信解嚴上入敦化門由進善門建陽門入萬八門還內諸臣以次退出
정조 20년
行都承旨趙鎭寬坐行左承旨林濟遠坐直右承旨未差左副承旨李肇源坐右副承旨李晉秀坐直同副承旨未差注書趙台榮病一員未差假注書韓致重仕具得魯仕直事變假注書鄭敬翰仕
정조 20년
藥房提調鄭存中行左承旨林濟遠啓曰園寢展禮聖慕克伸鑾蹕穩旋下情歡忭伏未審夜間聖體若何寢睡水剌之節何如移次屢日勞動旣多不瑕有損臣等率諸御醫趁早入診詳察聖候爲宜王大妃殿氣候何如惠慶宮氣候何如臣不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 20년
李晉秀啓曰明日常參經筵取稟傳曰停
정조 20년
李晉秀啓曰備邊司郞廳來言今日賓廳日次而朝廷問安相値不得來會云矣敢啓傳曰知道
정조 20년
李晉秀啓曰御營廳將官來言今日本廳軍兵日次私習云矣敢啓傳曰後日次爲之
정조 20년
李晉秀啓曰來二十五日朝參日次矣敢稟傳曰停
정조 20년
傳于林濟遠曰禮房承旨馳詣受香所奉審摘奸以來
정조 20년
李晉秀啓曰禁衛大將李敬懋以南關王廟獻官今方受香出去矣所佩命召來請還納而將兵之任不可一刻無摠察之人何以爲之敢稟傳曰仍佩往來都提調摠察從事官發牌聽傳敎
정조 20년
李肇源啓曰今此京外上言一百二十四張內一百九張係是猥濫拔去十五張分下各該司次捧入之意敢啓傳曰知道
정조 20년
林濟遠啓曰城門開門時標信信箭來到城外言送於政院則請出慈旨符驗卽爲開門法例則然而今番信箭從門隙轉授守門護軍直到政院事未前有萬萬駭然本院之默無一言矇然祗受極涉未安而拘於廳規雖不得請罪當該護軍部將令攸司從重科治當該宣傳官所當重勘而本院請推之外無他可施之罰何以爲之敢稟傳曰寧有如許所爲大關師律宣傳官及護軍部將之與受同罪竝令兵判嚴棍充軍守宮承旨則雖欲具由請罪未果云而不可以事勢之巧湊有所容恕施以削職之典守宮大將主管宮城門禁則非宣傳官而持信箭入來者豈可許入乎當該大將從事官及兵曹入直郞廳亦爲罷職可也
정조 20년
傳于林濟遠曰左承旨入侍
정조 20년
傳于李肇源曰左副承旨入侍
정조 20년
金履永差祭代以韓致重爲假注書
정조 20년
傳于李肇源曰假注書具得魯仍察廳任
정조 20년
李晉秀啓曰摠戎使徐龍輔竄配事命下矣將兵之任不可一刻無摠察之人何以爲之敢稟傳曰御營大將兼察牌招聽傳敎
정조 20년
傳于李晉秀曰兵曹當該入直堂上亦爲罷職
정조 20년
吏曹口傳政事以李太亨爲兵曹參判以金勉柱爲參議
정조 20년
備邊司以徐有大爲摠戎使
정조 20년
林濟遠啓曰新除授摠戎使徐有大以東關王廟獻官方在受香所待明朝牌招密符及敎諭書傳授何如傳曰允
정조 20년
林濟遠啓曰吏曹郞廳來言兵曹判書有闕政事取稟傳曰行大護軍具㢞除授牌招傳授命召
정조 20년
吏曹兵曹判書具㢞除授事承傳
정조 20년
李晉秀啓曰兵曹判書具㢞牌不進推考傳旨今方捧入而命召傳授一時爲急如是違牌事甚未安更卽牌招何如傳曰允
정조 20년
李晉秀啓曰兵曹判書具㢞再牌不進推考傳旨今方捧入而命召傳授一時爲急如是違牌不卽承膺事體所在誠極未安所當更請牌招而係是一日三牌何以爲之敢稟傳曰更爲牌招
정조 20년
林濟遠啓曰兵曹判書具㢞三牌不進推考傳旨今方捧入而命召傳授一時爲急如是屢違終不承膺事體所在誠極未安所當更請牌招而係是一日四牌何以爲之敢稟傳曰待開門牌招
정조 20년
以守宮承旨申耆李庚運兵曹參議李羽晉竄配傳旨傳于林濟遠曰假承旨則不但生疎旣有實官何可出意見主張乎宜有差等施以罷職之典
정조 20년
以黃海監司徐邁修狀啓載寧郡民家燒燼事傳于李肇源曰當寒失所矜憫小殘戶等如有所受還上勿徵嚴飭該郡期於斯速奠接之意回諭
정조 20년
以黃海監司徐邁修狀啓金川郡民家燒燼事傳于李肇源曰當寒失所矜悶小殘戶等如有所受還上勿徵嚴飭該郡期於斯速奠接之意回諭
정조 20년
以忠淸監司李鼎運狀啓劃給錢六萬兩作穀添錄後謹當待收糴區別成冊狀聞而嚴飭守宰錢必均播穀務精完期有來頭實效事傳于趙鎭寬曰狀語多涉禁於讚揚其中錢必均派云云大非筵敎本意弟在喉院寧或少傳則豈敢以題外之說登聞乎錢不均派穀必遍峙之方更爲論理狀聞以爲吏不容奸民蒙實惠之地事書目嚴題此狀啓卽爲還下送
정조 20년
以正言尹持範牌不進罷職傳旨傳于李肇源曰只推
정조 20년
大司諫徐美修執義李龜雲啓曰臣等愚騃譾劣不合耳目之任自知甚明自來情勢亦俱難强而園幸有命陪扈義重他不暇顧冒沒參班及其回鑾之時目見無前罔措之事蒼黃趨進將欲請對更鼓已闌門鑰將下聖體勞動之餘深懷瀆擾之懼不得已退出朝房忙陳短箚仰請處分而未諳格例不善周旋誨責備至至承重推之命臣等之昏迷鈍滯益無所逃惶懍震恐靡所容措且於駕詣齋殿之時前導攔入衛內至有繡衣推捉之擧禁條飭令何等諄複而身爲法官不能檢飭所失尤大以此以彼何敢晏然於臺次乎請命遞斥臣等之職答曰箚本違格雖幸還推必閱多眼不可掩置末端所引亦關法禁晩始來避溺職尤大爾等勢難例批竝罷職同一情地爾等兩臺外皆不入來處義乖當令政院一體捧傳旨
정조 20년
趙鎭寬以吏曹言啓曰軍資監正鄭日煥呈狀內矣身衰病已甚又添客症時月之內萬無起動供職之望云繕工監副奉事李敬儒呈狀內矣身家在嶺外親年七十七歲矣身身縻職役藥餌調護不能以時私情萬萬悶迫乞卽遞改云軍資監正鄭日煥繕工監副奉事李敬儒身病與親病旣如是則不可强令察任竝今姑改差何如傳曰允
정조 20년
林濟遠以內醫院提調意啓曰副提調趙鎭寬謂有情勢今日問安不爲仕進卽爲牌招何如傳曰允
정조 20년
林濟遠以禮曹言啓曰皇壇壇上及祭器等物每年孟春戶禮曹堂上奉審事定式矣今正月二十八日臣曹與戶曹堂上奉審後稟處何如傳曰允
정조 20년
林濟遠以吏曹言啓曰因本曹草記孝陵參奉金一鍊罷黜事批旨內不爲上來委折査問草記可也事命下矣金一鍊時在慶尙道榮川地其委折關問於該道臣使之査實報來後稟處事允下矣卽接慶尙監司李泰永所報則孝陵參奉金一鍊所告內以爲年今六十三歲而宿病沈綿萬無供職之勢自致屢朔曠職尤極惶蹙伏俟嚴勘之外更無可達之辭云矣敢啓傳曰遠人收攬之時遞給二嶺人殊非勤諮之意參下此兩窠以嶺南宣召人張胤宗湖南宣召人魏伯圭擬入待下批分付道臣起送狀聞可也止
정조 20년
吏曹口傳政事以魏伯圭爲繕工副奉事以張胤宗爲孝陵參奉
정조 20년
李肇源以兵曹言啓曰上番騎兵點考例於二十五日爲之而本曹判書參判參議俱未差臣尙愚今方入直他無推移之道參判參議未差之代令該曹口傳差出待下批牌招以爲進參之地何如傳曰允
정조 20년
李肇源以壯勇營言啓曰每歲春秋園行居先則乾犒饋依例分給事曾有定式矣今番園行時本營隨駕將校軍兵乾犒饋依定式磨鍊分給之意敢啓傳曰知道
정조 20년
李肇源以訓鍊都監言啓曰今番園幸時依下敎隨駕軍兵等處二十日一次二十一日一次饒氣二十二日衛外軍兵等處從優饋粥之意敢啓傳曰知道
정조 20년
李肇源以御營廳言啓曰每歲春秋若園幸居先則乾犒饋依例分給事前已命下定式矣今番顯隆園幸行時隨駕駕前別抄及將校軍兵等處乾犒饋磨鍊分給之意敢啓傳曰知道駕前駕後今番往回諸詀皆挾輦侍衛而多日使役明日持弓矢待令駕後牌頭處亦爲分付而攔後之挾輦軍亦於壯勇營中日試取邊二中以上使之書啓之意卿亦知悉言送壯勇大將可也
정조 20년
李肇源以御營廳言啓曰今番園幸時隨駕駕前別抄及將校軍兵等處二十日二十一日饒氣二十二日從厚饋粥之意敢啓傳曰知道
정조 20년
李晉秀以義禁府言啓曰摘奸御史呂駿永狀啓內果川縣監金履裕令該府拿問定罪事啓下矣金履裕今方待命拿囚之意敢啓傳曰飭已行矣分揀放送可也
정조 20년
右議政尹蓍東箚曰伏以昨日回鑾之前城門已閉先廂不能入來車駕爲之駐箚移時事未前有極甚驚駭守宮承旨騎堂旣施竄配之典而始興駕臨時日勢已晩先廂之到城外門鑰必已下矣隨駕該房承旨固當請出信箭依節目仍留而露梁駐蹕時始爲擧行稽緩之失在所難免節目旣自兵曹啓下則判堂之不能往復喉院先事周旋極爲矇然先廂大將之目見門閉不卽報達行在罪亦難恕軍士房承旨兵曹判書先廂大將竝當施以削黜之典守宮大將之無一言提醒亦不可置而不論宜施罷職之典當該門將兩人令該府該曹各施定配之律而兵曹節目中擧動時城門開閉條亦願措辭添入以爲定式施行之地焉取進止答曰省箚具悉卿懇昨日駐駕之擧未之前聞卿之箚請諸件甚當承旨兵判削黜事竝依施至於先廂大將則況承日前筵敎之指敎不啻丁寧若令先驅馬隊相距間空數十步駕到鷺梁之際頭局綽可及於城門近處而不此之爲又不能登時報奏軍書中行營時前面如有所阻後隊遞相口傳之意果安在哉師律之外兼有違越筵敎之罪蓋由隨事不能敬愼而然不可但以駭痛言而昨於撥所處分分揀之餘尤何敢乃爾當該摠戎使徐龍輔削黜輕矣施以竄配之典守宮大將罷職事又因他事處分矣當該門將定配事尾陳添入條件事竝依施仍傳曰此批答遣史官傳諭
정조 20년
應敎李明淵校理宋翼孝李基讓副校理吳鼎源洪秀晩修撰朴吉源尹益烈副修撰鄭來百等箚曰伏以昨日城門事卽一前古所無之變怪也臣等不勝驚惋聯陳一箚而祗緣更漏已深門鑰將下神思促急未及周詳論列未免疎略擬律終歸輕緩不審之失緩討之罪方切自訟而卽伏承批旨下者先廂大將之先至城外目見城門之牢鎖不開略不驚遑初無一言之馳奏行在以致淸蹕久阻於路中鑾輿露次於深夜當此之時群情之罔措景色之蒼黃倘復何極彼獨雍容伈泄袖手無言此豈常情之所可出者哉凡係師律中權主之而先時而不能檢飭臨機而亦失周旋本兵之臣敢曰無罪乎臣謂當該大將亟命施以竄配之典兵曹判書李得臣亦施削黜之典當該承宣騎堂所請之律雖已蒙允而竄配薄勘終失太輕加施極邊遠竄之典斷不可已也取進止答曰省箚具悉無異一事再啓且於右相批已處分矣闕門開閉承旨專管城門則兵曹主之而追聞闕門皆不放鑰云守宮承宣之加施邊竄過矣兵堂所爲添一信箭事節節駭妄加律事依施
정조 20년
敎摠戎使徐有大書王若曰注意者將方軫聽鼙之衷大事在戎庸畀授鉞之任寔出宸簡奚但僉謀顧彼漢北重藩卽我海東要地關防竝漢府對峙有若輔車之形水陸與沁都相連最重桑土之備惟昇平餘數百歲伊弊瘼難一二言軍容則一無可觀緩急何恃餉儲則徒擁虛簿奸僞日滋顧今日難其人焉當是時屬之誰也惟卿簪纓華族鈐鞱令譽聲績俱著於列營可當一面資歷旣優於諸帥亦叶群情玆授卿以摠戎使卿其勉恢良籌祗服寵命前度今又何異熟路之輕車屢試其才亦知盤根之利器於戲職在衛霍莫曰宿硏之易治政先繫苞宜思新績之益懋敎玆敎示想宜知悉知製敎朴吉源製進
정조 20년
丙辰正月二十五日辰時上御重熙堂左承旨左副承旨入侍時行左承旨林濟遠左副承旨李肇源記事官趙台榮記注官金良倜記事官吳泰曾以次進伏訖上命濟遠書傳敎曰信箭去就有此無前之駭擧當該行首宣傳官先汰後拿濟遠曰動駕時吏兵曹省記雖排定日限預爲修入還宮日子旣已差遲則所當更修趁限以呈於中路而昨日申時吏曹省記未及來呈於始興前站致有回鑾後深夜追呈之擧其所擧行極爲駭然所當重勘而本院請推之外無他可施之罰何以爲之乎上曰郞官罷職可也出擧條命退承史以次退出
정조 20년
行都承旨趙鎭寬坐行左承旨林濟遠坐右承旨未差左副承旨李肇源坐直右副承旨李晉秀坐直同副承旨未差注書趙台榮病一員未差假注書韓致重仕具得魯仕直事變假注書鄭敬翰仕
정조 20년
林濟遠以都摠府言啓曰今日入直內三廳武兼禁軍及軍兵等中日習射請出標信傳曰知道
정조 20년
李肇源啓曰大司憲執義掌令一員持平二員未差掌令姜文會牌招啓辭未下監察茶時之意敢啓傳曰知道
정조 20년
李肇源啓曰明日常參經筵取稟傳曰停
정조 20년
李晉秀啓曰專經文臣殿講念後更稟事命下矣以何日爲之乎敢稟傳曰來月更稟
정조 20년
傳于趙鎭寬曰諸承旨持公事入侍
정조 20년
傳于李肇源曰定例堂上中本司坐起進去人入侍
정조 20년
禁府堂上前望單子入之判義禁洪良浩知義禁權同義禁曺允大尹弼秉落點
정조 20년
以判義禁洪良浩同義禁曺允大尹弼秉牌不進推考傳旨傳于李肇源曰更爲牌招
정조 20년
以判義禁洪良浩同義禁曺允大尹弼秉再牌不進推考傳旨傳于李肇源曰更爲牌招
정조 20년
以李勉兢囚單子傳于李肇源曰分揀放送
정조 20년
傳于李晉秀曰發遣吏郞諸執事淸齋與否摘奸以來
정조 20년
李肇源啓曰兵曹判書具㢞疏批已下卽爲牌招傳授命召何如傳曰允
정조 20년
以忠淸監司李鼎運啓本守令年終七事楮竹田庫數桑漆木株數成冊上送事判付內啓下備邊司爲旀新頒之飭禁何如則三南之中本道獨無事目之登聞者兺除良所謂楮竹禁養之政有名無實雖無朝令係是法典猶不敢泛忽況昨再昨年關飭之下豈可如是當該道臣特以新到之故姑不處分楮竹所在各邑更爲後錄狀聞以爲依初下敎時遣備郞摘奸之地兩南道臣許枚擧申明嚴飭俾無現發抵罪之弊爲良如敎
정조 20년
李晉秀以吏曹言啓曰春川居幼學柳珩限內不爲現身戶口亦不來呈而事係格外干恩上言內辭緣勿施何如傳曰允
정조 20년
李晉秀以吏曹言啓曰西部居閑良李弘秀高陽居幼學韓應敏上言判付內吏判査奏文化居尹尙文上言判付內吏判査處事命下矣韓應敏父樸今年八十有三歲而甲寅年以士庶人年八十已蒙通政加資之典尹尙文父時興亦於甲寅年以七十四歲偕老已蒙僉樞加資之恩今乃以本年辛卯生誤以辛丑生書塡戶籍等語挾其巧詐敢欺天聽李弘秀父世豐雖云偕老年七十而以前任僉使因罪被謫只得宥還則恩資非所可論近來民俗睯不畏法輒以愚濫之意敢生僥幸之計慝情實而飾虛辭乃犯蹕路猥徹宸嚴之下此等之類不可諉以愚蠢任其呼籲以長其僭妄無畏之習上言內辭緣竝置之李弘秀令攸司從重科治韓應敏尹尙文竝令各該道臣從重科治何如傳曰允
정조 20년
李晉秀以禮曹言啓曰郊壇四孟朔遣禮郞看審有無頉自該曹草記事定式矣發遣郞廳各壇次第摘奸則先農壇先蠶壇祈雨壇厲壇壇上及四面紅箭門墻垣階砌俱爲無頉而南壇北邊紅箭門柱根塗灰雩祀壇西邊紅箭門柱根塗灰漢江壇西南邊紅箭門柱根塗灰竝間間剝落司寒壇墻垣間間頹落莎草間間枯損卽爲修補事分付該監該部此後看護等節着實擧行事各別申飭之意敢啓傳曰允
정조 20년
李晉秀以觀象監提調意啓曰因副司正趙膺杓以其父本監前銜官趙憲澤事上言令該監稟處事命下矣憲澤以庚戌陪胎官旣承相當職調用之命此係莫重莫大之邦慶與他自別則該曹之尙未奉行實涉稽緩姑先以本監該學敎授待窠塡差之意敢啓傳曰知道
정조 20년
李晉秀以兵曹言啓曰去月二十九日本曹草記昨年停操時官門聚點形止不爲狀聞道帥臣從重推考査報稽滯慶尙左兵使李潤謙罷職事批旨內允李潤謙稽滯之罪爲先査問草記可也事命下矣依傳敎査問於該道矣卽接慶尙監司李泰永回移內左兵使李潤謙處稽滯委折査問則以爲停操時不爲狀聞規例故枚擧事實去月初九日付牒於朔軍點義城都色吏便而上京傳給蔚山邸吏處同月二十一日受私通來到云矣此雖與兵營之稽緩擧行有異而其不爲專人上送以致稽滯則等耳揆以事體亦甚疎忽該帥臣曾已請勘以俟處分而淹置之該邸吏令攸司照法重勘何如傳曰允
정조 20년
李晉秀以兵曹言啓曰慶尙道尙州居幼學黃德欽上言有査處之命矣取考上言內辭緣則黃德欽祖父嘉善前同知箕範今年九十五歲若於在世之日獲蒙實職恩典名掛於一番知事俾蒙曠世之恩事呼籲矣資雖資憲者堂下未經四品實職則不得擧擬於知樞之職載在法典而今此黃箕範本資係是嘉義則陞付知事非所可論置之何如傳曰允
정조 20년
林濟遠以兵曹言啓曰每歲春秋園幸居先則乾犒饋依例分給事前已命下定式矣今番顯隆園幸行時隨駕將校軍兵及各差備等處乾犒饋磨鍊分給之意敢啓傳曰知道
정조 20년
林濟遠以兵曹言啓曰慶尙道密陽居幼學金昌德咸陽居幼學朴慶寅全羅道長城居南夏雲等上言有査奏之命矣取考各人等上言內辭緣則金昌德父嘉善命錫今年九十五歲朴慶寅父嘉義命瞻今年九十五歲南夏雲父嘉義海昌今年九十五歲而俱未蒙同樞之銜得蒙實職事呼籲矣再昨年各道老職人實職樞銜伊時區別士庶可以許付同樞者皆以排望點下則今於經年之後不可因其子呼籲續續許施上言內辭緣竝置之何如傳曰觀於西部幼學金濟運可知當爲者見漏況此人等皆是鄕人乎旣稱幼學則非下流可知樞銜口傳下批追榮亦於今日內啓下可也
정조 20년
林濟遠以兵曹言啓曰西部居幼學金濟運上言有資至資憲樞銜何不例付乎査實處置之命矣取考上言內辭緣則其父光績今年八十四歲而己未入仕甲戌罷散庚戌以前朝官年七十加資同年嘉善壬子年八十陞嘉義甲寅歲首陞資憲而未付樞銜得蒙實職事呼籲矣金光績曾經引儀察訪而尙未蒙樞銜有此呼籲者不無所據依他例同中樞備擬何如傳曰允口傳備擬今日內竝與追榮啓下可也
정조 20년
兵曹口傳政事以金光績爲同知朴命瞻南海昌金命錫同知單付
정조 20년
林濟遠以備邊司定例所言啓曰卽伏見摘奸御史鄭晩錫呂駿永別單則壯勇營哨官趙㞳以排床現捉四器雖曰定例杻盤難免違式汰去駕後金枝順從人金千才訓鍊都監馬兵李得春從人沈萬金別抄孫長石從人吉三金事知韓尙謙卜直李泰奉禁軍金世完卜直全漢成金鎭豐卜直崔三伊等皆以無掌標現捉而査問之時俱無發明之端前後飭禁何等申嚴如是冒犯誠極駭然當該違禁率往之人冒法隨去之人竝令各該營門嚴棍懲後善騎隊卜直李得卜劉三龍李龍得申煌明等四人亦以無掌標現捉査問於渠輩則初非善騎隊卜直俱以江上居民自備馬粥爲賣於軍馬出往始興境而現捉稱以善騎隊馬兵等喂馬次出往云雖是無識江民稱托營門要爲免罪者誠爲可痛分付道臣各別科治司憲府所由安德龍司諫院喝導申大喆俱以衛外掌標攔入衛內現捉兩漢則已令道臣嚴刑懲勵而身爲法官無難犯科尤屬可駭當該率入之官員捧現告罷職壯勇營吹鼓手卜直李福順禁軍梁夢得卜直俱以無掌標現捉而本縣囚徒元無此二人名字査問無處司憲府所由安德龍姓名以李聖卜誤書入啓事甚疎忽不可無責御史鄭晩錫呂駿永竝推考本司郞廳摘奸時被捉諸人査其所犯自本司分輕重勘放而其中訓鍊都監馬兵曺孝建卜直文宗得以無掌標現捉與禁軍金世完金鎭豐所犯無異一體令該營門嚴棍懲治何如傳曰允
정조 20년
林濟遠以備邊司言啓曰頃因湖西暗行御史鄭晩錫所啓批旨牙山貢津倉德山司倉安興餉穀及儲置米虛留當該守令指名報來收殺懲創之方具意見狀聞之意行會矣卽見忠淸監司李鼎運狀啓則以爲本倉虛留詳細査出則昨年秋捧後會付米虛留爲二千二百七十二石太虛留爲一百九十三石比之繡衣所論別無相左虛留太所加爲一百四十三石而餉穀虛留專由於船直之擧未完實吏輩之自爲戶首也一差船直莫重糶穀之欠縮便爲船直吏輩負逋之淵藪以致恣意幻弄若論其收殺之方則舊逋各人中船直與倉屬應下條之濫數浮費一切省約應受之穀勿爲出給直令會錄吏奴逋則一朝收殺其勢末由限五年分數充上民間未捧米一千六十四石零容竢稍稔漸次收捧至若懲創之道則擇其浦戶完實者差定船直若或如前論報嚴刑冒犯守令摘發狀聞庶可爲懲後之道令廟堂稟處上項牙山德山兩邑守令指名現告報來而成冊中牙山丙午縣監林元浩虛留米七百七十四石丁未縣監李亨正虛留米八百九十七石太四十七石戊申己酉縣監李東野虛留米一千四百二十石太八十六石庚戌辛亥縣監李羲文虛留米一千九百九十四石太二十一石壬子癸丑縣監尹光心虛留米一千六百五十八石太四十九石甲寅乙卯縣監沈養之虛留米二千二百七十二石太一百九十三石德山戊申己酉庚戌縣監鄭厚祚虛留米四百十四石辛亥縣監李景壽虛留米一百六十九石壬子癸丑甲寅乙卯縣監金直休虛留米一千二百九十九石太一百十四石租九百三十一石牟一千一百二十五石乙卯縣監林淳浩虛留米一千四百三十石租一千二十四石太一百二十五石修報矣兩邑倉穀虛留仍分年年虧欠之數爲五千四百餘石之多道臣不能檢飭守令無難冒犯新逋舊逋逐年相仍而一向掩置幾至空虛一倉者揆以法意萬萬驚駭丙午以前旣無文書之可據則以後守令不可不嚴勘以爲懲後之地而蓋其流逋旣久非一人之所犯未卽準捧雖有其罪一例勘斷亦近混同竝令該府拿問不卽摘發之罪各年所捧多少詳細査實分輕重差等勘處其他釐弊之道道臣旣有條陳竝依狀請許施而漕倉例下之省約浮費船直應受之會錄元穀民間未捧之漸次收捧若無別立科條難保其畢竟有效每年移錄與收捧之數枚報本司此後則發遣備郞不時摘奸或有更犯之弊竝與掩覆之道臣別爲重勘之意自本道成出節目報本司施行事嚴飭分付何如傳曰允
정조 20년
林濟遠以備邊司言啓曰卽見全羅監司徐鼎修狀啓則枚擧海南縣監安策牒呈以爲本縣以濱海之地田種豆太本不宜土每當捧稅之時輒皆往貿於山野諸處辦納艱辛自經壬子歉荒貿納倍難癸丑爲始以米收捧及其裝載之際自官貿太上納換捧官貿亦不免祛弊生弊本縣稅位太依靈巖古阜兩邑例準折詳定以米代納事令各該衙門稟旨分付矣正供事體本自嚴重民賦所納亦有定穀宜不敢以些少邑弊遽議相換而土不宜穀民無所種以錢代捧官又轉貿則可知其中有許多民弊米太相代石數雖或減縮論以準折別無所損且靈巖古阜亦有已例之可據一向防塞實非朝家恤隱之德意海南縣田稅太以米代納事特爲依狀請許施田稅換代事係不輕該道之不請廟堂稟處極爲未安道臣推考何如傳曰允止
정조 20년
林濟遠以備邊司言啓曰頃因暗行御史鄭晩錫所啓批旨天安稷山兩邑守令利己妨公之端據實狀聞之意行會矣卽見忠淸監司李鼎運狀啓則以爲天安郡守尹厚東吏偸田結還租代捧已經繡衣之行査別無更覈之端稷山縣監趙重鎭還穀稍濫災結或漏良由於不察之致而蓋兩邑方當賙賑夙宵經紀餘外疵謬別無顯著連加糾察姑未有聞上項諸條雖不至大不法俱未免犯科之歸以待處分爲辭矣尹厚東田結之不察偸弄還穀之隨意代捧趙重鎭還穀稍濫災結或漏兩邑守令之所犯俱係不輕事當如法勘處而當初處分傳敎旣有別加糾察如有一毫利己妨公之端據實狀聞之敎今觀道啓餘外疵謬別無顯著利己妨公姑未有聞爲辭則當此民事孔棘賑政方張之時守令遞易誠甚可悶天安郡守尹厚東稷山縣監趙重鎭姑爲仍置使之戴罪含恩盡誠賙賑以圖贖愆自新更令道臣連加探察或有不勤民事之患竝與前罪加等論勘之意嚴飭分付何如傳曰待畢賑更考治績狀聞事分付可也
정조 20년
林濟遠以備邊司言啓曰頃因南北兵使春操取稟狀啓今春習操設行之意覆奏行會矣卽見咸鏡監司趙宗鉉狀啓則以爲本道以邊門重地曠廢操鍊誠極疎虞而荐飢之民纔得一年之豐若使齎糧赴操自多弊費南北關合操巡操及部鍊姑爲停止官鎭門聚點嚴飭擧行事請令廟堂稟旨分付矣邊門詰戎之政許久停廢誠甚重難而荐飢之餘民力未蘇方春之節農作有妨道臣狀辭可知其事勢之不得已今春南北關合操巡操及部鍊竝爲停止官鎭門聚點另飭擧行事分付昨年秋事東北兩道無甚優劣而峽民形勢尤屬軫念關東今春習操及營將巡點一體停止官鎭門聚點各別擧行後狀聞之意竝爲分付何如傳曰允
정조 20년
林濟遠以訓鍊都監言啓曰每歲春秋若園幸居先則乾犒饋依例分給事前因特敎定式擧行矣今番園幸時隨駕將校軍兵及武藝廳等乾犒饋依定式磨鍊分給之意敢啓傳曰知道
정조 20년
林濟遠以義禁府言啓曰前摠戎使徐龍輔加施流竄之典事承傳啓下矣徐龍輔慶尙道機張縣流竄而以承傳內辭意具罪目依例發遣府書吏押送配所何如傳曰以兼帶勅行定例堂上行遣雖在謫中邑瘼民弊之如何宥還後自有顧問之道龍川係是邊地以此邑定配今日內發配可也
정조 20년
林濟遠以義禁府言啓曰忠淸監司李鼎運査啓內洪州前牧使鄭東愈罪狀令攸司稟處事啓下矣鄭東愈今方待命拿囚之意敢啓傳曰知道
정조 20년
李肇源以義禁府言啓曰前摠戎使徐龍輔龍川府定配今日內發配事命下矣徐龍輔平安道龍川府流竄而以承傳內辭意具罪目卽爲發遣府書吏押送配所之意敢啓傳曰知道
정조 20년
李肇源以義禁府言啓曰前兵曹參議李羽晉更定配所事命下矣李羽晉咸鏡道富寧府極邊遠竄而以承傳內辭意具罪目依例發遣府書吏押送配所何如傳曰允
정조 20년
以京畿監司金文淳啓本擊錚罪人宋昌奎捧供事判付內令道臣詳査決處後狀聞事卿其行移爲良如敎
정조 20년
刑曹啓目粘連向前姜石乭上言云云此事旣經官決則被捉收貢有何委折是白乎喩一邊稱冤有難準信令本道詳査決處何如判付啓係是民隱雖細不可恝然壓良之律自有常憲嚴飭道臣詳査狀聞爲良如敎又啓目張宗貴擊錚云云依先朝受敎爲先放送是白在果所供如此上裁何如判付啓議處爲良如敎又啓目房仁大擊錚云云依先朝受敎爲先放送是白在果所供如此上裁何如判付啓議處爲良如敎又啓目方東伊擊錚云云依先朝受敎爲先放送是白在果所供如此上裁何如判付啓議處爲良如敎又啓目李成玉擊錚云云依先朝受敎爲先放送是白在果所供如此上裁何如判付啓議處爲良如敎又啓目鄭再燁擊錚云云依先朝受敎爲先放送是白在果所供如此上裁何如判付啓議處爲良如敎又啓目李源基擊錚云云依先朝受敎爲先放送是白在果所供如此上裁何如判付啓議處爲良如敎又啓目李召史擊錚云云依先朝受敎爲先放送是白在果所供如此上裁何如判付啓議處爲良如敎又啓目猥濫擊錚人等原情云云童蒙李大壽奪宗一款果如其矣所告則事係倫常不可勿施令禮曹査實稟處生員李義秉其父最中伸冤事也不可勿施而止考律重勘幼學李克昌其父成普伸冤事也原情勿施考律嚴處幼學李彦海其父陽五拔薦事也原情勿施閑良金龍壽田畓見奪事也原情勿施考律勘處閑良吳處權等驛奴見侵事也不可一例勿施令本道詳査決給何如判付啓依允爲旀李大壽事段令兵判嚴査草記事分付爲旀李義秉事段伊時早知其書之爲證則豈有其時其擧乎書之有無姑且捨是渠家遭罹大抵疑悔乙仍于所以有流案爻周之命者是置其矣處分付題銜祠版爲旀李彦海事段果如渠供宜乎鳴冤而卿曹跋語中見拔旣有所由云者未知何由是隱喩詳査草記爲旀吳處權等事段先朝辛亥頒降事目之違越果如所訴其爲驚駭不可但以尋常壓良論當該郵官之罪可勝言喩藉令出於免役之計而有此鳴錚其罪査出也非時急是置爲先以辛亥受敎違越與否星火行査狀聞之意分付該道爲良如敎又啓目徐龍甲擊錚云云依先朝受敎爲先放送是白在果所供如此上裁何如判付啓議處爲良如敎
정조 20년
兵曹判書具㢞疏曰伏以華虹屆節仙園祗謁追慕冞切聖孝克伸五日回鑾玉候萬康臣民慶忭曷有其極仍伏念臣於千萬夢想之外忽伏奉本兵特授之命臣誠惝怳震懍不覺四體之投地也噫臣家之受國恩恩已自前世而卽然非不私分之踰涯而或以勳戚或以才具有可以受知於君父不至於人器之不稱又且懇惓向國之心謹畏禔躬之規天之所監家得以保式至于今幸免大戾一門之頂踵毛髮何莫非造化陶甄而至於臣則百無肖似之一庸品也立朝近四十年少無善狀之可記而偏蒙兩朝不世之渥歷叨內外濫竽之職卿宰峻秩何嘗自期閒漫散局猶患生疣置諸班聯之末以圖塵刹之報尙云幸矣至若中權至重且要之任豈可毫分擬議於臣身者哉夫是任之非臣所堪不但自知己審抑亦通朝共知豈或天日之明有所未燭而然歟如以世祿之緖餘姑且試可而後已則遠器使之方乖綜核之政者誠非細故如是而若使臣憑恃揚揚膺此誤恩則未效涓埃之酬將陷僨敗之科亦豈臣義之所敢出者哉至如一身私計有不暇恤而邇來恩數便蕃門闌盈滿之餘以臣之不能爲役者又復接武於其間而不自揣分視若固有壞了謙退家法未免打破門戶則無亦有損於我聖上終始生成之澤乎反復思惟承當無路連犯違傲惟俟鈇鉞郵罰不加召牌復臨玆不得不略入文字仰崇聽伏乞天地父母察臣無似之實諒臣非飾之懇特垂恩造亟收新命以重公器以安微分千萬幸甚云云答曰省疏具悉卿其勿辭行公
정조 20년
應敎李明淵疏曰伏以君而設禁臣而犯之非但臣分掃地是使君綱益墜也臣爲是之懼目下禁令雖有係國家存亡之事而隱忍含默未敢容喙固其恇怯畏死不忠無狀而亦慮重傷國體無益有損也乃者因論李家煥事討其年前悖擧自犯久遠禁條責敎之下惶汗如瀉嗚呼欲斥家煥何患無辭能犯禁令誰肯捨重而取輕乎不知不覺之中冒干邦憲雖緣聖度天大嚴誅姑貸典祀有命陪蹕義重蹲仍職次尙此抗顔而不知亦罪寧望倖逭且臣原疏只以一句之不審竝與大槪而不頒前則陳箚而未承批後則上疏而無下落安用此玉堂爲哉伏願殿下亟命追究臣向日犯禁之罪以昭法紀仍令銓曹無擬臣言責之職以爲爲臣瀆言者之戒焉臣將永謝言路終緘其口而愛君根性感恩浹髓復敢以一語陳之以效古人將退獻言之義伏惟聖明澄省採納焉凡國有禁將使民無抵罪國則永賴而殿下之禁令有異焉使群下自陷不忠之誅使國家長在綴旒之危而姑無違拂之言則便是要道於是無論鉅事細事稍係逆耳輒卽命之曰禁令也如臣聾聵固無足言而閑習典章者亦不知近日禁令凡幾條也至如政院老吏亦往往忘漏而抵刑此豈盛世之所當有哉臣不勝爲聖明痛惜之若聞是令之一竝弛解臣雖卽日退塡溝壑萬萬無限也閣臣之撥站處分雖未知緣何事端而曾未數時龍驤鳳翥亭處分臣又目覩矣是亭歷臨已有最初軍令則凡在近臣之列者宜有問安之禮故相率入門有何所失而王府黜付景色蒼黃從班一空士女訝惑及夫路次停蹕先驅不通則前阻金湯傍無玉筍殿下此時得無悔思乎且彼兵曹何能拒諸臣之入候而拿入之擧無難橫及於司馬重任使臣以禮不宜若此大抵寬緩二字爲殿下所當加勉處向者禁令之頻設亦由淵衷之不能平恕而順應也夫近臣被督責則遠臣自多解體國言有防禁則他言何由至前哉臣愚死罪竊謂殿下先從本源之地愈加澄察事到物來一以和緩待之然後政令施措皆得其當而治理益淸國勢永鞏也云云省疏具悉爾之擧措一何駭眼至於今番疏語而極矣誨之不率言亦何益尾陳事候班例設於行殿門外而攔入小次之前閣臣固無論雖大官何可不處分曰以近臣被督責則遠臣當解體者是果何說一番拿處便已解體則名之曰近臣者但當餌以好爵啖以珍羞罪莫誰何犯勿譴勘乎且況秩雖重臣職是本兵處處擧行無不干科收符拿入何損於禮使又敢營救乎前疏見蒲柳等語向爾年未踰强壯云而今又告退節節欠敬矜爾愚昧只許所辭